b"\n_START_ARTICLE_\nBoys (pesem, Britney Spears)\n_START_SECTION_\nOzadje\n_START_PARAGRAPH_\nPesem so v originalu nameravali vklju\xc4\x8diti samo na tretji, po njej poimenovan glasbeni album Britney Spears. Pesem je napisal in produciral duet The Neptunes (Chad Hugo in Pharrell Williams) \xe2\x80\x94 \xc4\x8dlana ameri\xc5\xa1ke rap glasbene skupine N.E.R.D.. Kasneje so posneli \xc5\xa1e\xc2\xa0\xc2\xbbCo-Edov remix\xc2\xab\xc2\xa0pesmi, ki je imel nekoliko druga\xc4\x8den zvok, dodali pa so tudi vokale Pharrella Williamsa. Potem, ko so pesem vklju\xc4\x8dili na soundtrack filma Austin Powers v Zlatoti\xc4\x8du, je iz\xc5\xa1la kot drugi singl s soundtracka, takoj za pesmijo\xc2\xa0\xc2\xbbWork It Out\xc2\xab, ki jo je izvedla ena izmed igralk v filmu, Beyonc\xc3\xa9 Knowles, takoj za tem pa je pesem iz\xc5\xa1la kot \xc5\xa1esti singl z albuma Britney. Na tiskovni konferenci zalo\xc5\xbebe Maverick Records so predstavniki zalo\xc5\xbebe pesem ozna\xc4\x8dili za singl, ki resni\xc4\x8dno odstopa od ostalih pesmi na soundtracku, poleg tega pa so menili, da je kraj\xc5\xa1i pojav Britney Spears v filmu\xc2\xa0\xc2\xbbFembotovi brigadi doprinese status superzvezdnikov.\xc2\xab Ob izzidu pesmi so povedali, da pesem in videospot\xc2\xa0\xc2\xbbostajata resni\xc4\x8dno zabavna tudi v srcu filma.\xc2\xab Pesem se je premierno predvajala 13. junija 2002 na spletni strani AOL Music, kjer so jo od takrat \xc5\xbee v prvem dnevu zavrteli 1,35 milijonkrat, kar je bil novi rekord za spletno stran. Pesem je iz\xc5\xa1la 2. avgusta 2002.\n_START_SECTION_\nSestava\n_START_PARAGRAPH_\nPesem\xc2\xa0\xc2\xbbBoys\xc2\xab\xc2\xa0je R&B-hip hop pesem, ki vsebuje tudi elemente dance-pop zvrsti. Originalna verzija pesmi vsebuje samo vokale Britney Spears, medtem ko so v\xc2\xa0\xc2\xbbCo-Edov remix\xc2\xab, ki je iz\xc5\xa1el kot singl, vklju\xc4\x8deni tudi vokali pevca in producenta pesmi, raperja Pharrella Williamsa. Remix pesmi ima po\xc4\x8dasnej\xc5\xa1i tempo kot originalna pesem. Po mnenju novinarja s spletne strani Milwaukee Journal Sentinel sta Britney Spears in Pharrell Williams v remixu zdru\xc5\xbeila\xc2\xa0\xc2\xbbrap s teen-popom.\xc2\xab Pesem vklju\xc4\x8duje tudi elemente funk glasbe. V \xc4\x8dasu izzida albuma so na uradni spletni strani Britney Spears napisali, da sta na pesem zelo vplivala soul zvrst iz sedemdesetih in Princeova glasba. Po mnenju Alexa Needhama iz revije New Musical Express je pesem zelo podobna delom Janet Jackson. David Browne iz revije Entertainment Weekly je napisal, da je pesem\xc2\xa0\xc2\xbb\xc4\x8dista kopija Janet Jackson iz osemdesetih.\xc2\xab Besedilo pesmi govori o fantu, ki je pevki v\xc5\xa1e\xc4\x8d.\n_START_SECTION_\nSprejem kritikov\n_START_PARAGRAPH_\nAlex Needham iz revije New Musical Express, ki je pesem ozna\xc4\x8dil za\xc2\xa0\xc2\xbbnedvomno uspe\xc5\xa1en duet\xc2\xab, je o duetu napisal \xc5\xa1e:\xc2\xa0\xc2\xbbOna poje o fantih, on pa o dekletih. Preprosta, a u\xc4\x8dinkovita zgodba, zaradi \xc4\x8desar je to ena izmed najbolj\xc5\xa1ih Britneyjinih pesmi po dolgih letih.\xc2\xab David Browne iz revije Entertainment Weekly menil, da je produkcija dueta The Neptunes, ki sta producirala dva singla z albuma Britney (\xc2\xbbBoys\xc2\xab\xc2\xa0in\xc2\xa0\xc2\xbbI'm a Slave 4 U\xc2\xab)\xc2\xa0\xc2\xbbneuspe\xc5\xa1na pri njenem pisanju, saj preusmeri pozornost od ritma, vendar nikoli ni dovolj uspe\xc5\xa1na in vsi verzi zvenijo kot slabi refreni.\xc2\xab Nicki Tranter s spletne strani PopMatters je napisal, da je na album opozoril predvsem\xc2\xa0\xc2\xbbutrujen in preizku\xc5\xa1en\xc2\xab\xc2\xa0dance-pop, vendar da pesmi\xc2\xa0\xc2\xbbBoys\xc2\xab\xc2\xa0in\xc2\xa0\xc2\xbbCinderella\xc2\xab\xc2\xa0ob\xc4\x8dinstvo spomnita na\xc2\xa0\xc2\xbbstari Britneyjin teritorij, ki raziskuje predvidena vpra\xc5\xa1anja, kot so njena ljubezen, njen ples in njena zelo priljubljena dekli\xc5\xa1kost.\xc2\xab Catherine Halaby iz revije Yale Daily News je pesem ozna\xc4\x8dila za\xc2\xa0\xc2\xbbzelo prisiljeno (\xc4\x8de pomislimo na njeno stanje) praznovanje.\xc2\xab\n_START_SECTION_\nDose\xc5\xbeki na lestvicah\n_START_PARAGRAPH_\nPesem\xc2\xa0\xc2\xbbBoys\xc2\xab\xc2\xa0se ni uvrstila na pomembnej\xc5\xa1e glasbene lestvice v Zdru\xc5\xbeenih dr\xc5\xbeavah Amerike, saj je zasedla le dvanajsto mesto na lestvici Billboard Bubbling Under Hot 100. Uvrstila se je tudi na lestvico Billboard Pop Songs, kjer je dosegla dvaintrideseto mesto. Na kanadski lestvici je bil singl nekoliko uspe\xc5\xa1nej\xc5\xa1i, saj se je uvrstil na enaindvajseto mesto. Pesem\xc2\xa0\xc2\xbbBoys\xc2\xab\xc2\xa0je bila mnogo uspe\xc5\xa1nej\xc5\xa1a drugod po svetu, saj je zasedla eno izmed prvih dvajsetih mest na skoraj vseh glasbenih lestvicah, na katere se je uvrstila. Na britanski lestvici je zasedla sedmo mesto. Na eno izmed prvih desetih mest se je uvrstila tudi na irski ter na obeh belgijskih (flandrski in valonski) glasbenih lestvicah. Na avstralski lestvici je pesem ostala dvanajst tednov in nazadnje dosegla \xc5\xa1tirinajsto mesto. Kasneje je s strani organizacije Australian Recording Industry Association prejela zlato certifikacijo. Poleg tega se je singl uvrstil med prvih dvajset pesmi na lestvicah v Nem\xc4\x8diji, Avstriji, \xc5\xa0vici, na Finskem, \xc5\xa0vedskem in Danskem.\n_START_SECTION_\nVideospot\n_START_PARAGRAPH_\nVideospot za pesem\xc2\xa0\xc2\xbbBoys\xc2\xab\xc2\xa0je re\xc5\xbeiral Dave Meyers. Za\xc4\x8dne se z mo\xc5\xa1kim, ki ga je zaigral DJ Qualls, ki posku\xc5\xa1a vstopiti v gra\xc5\xa1\xc4\x8dino in se udele\xc5\xbeiti zabave, na kateri je tudi Britney Spears, vendar ga varnostniki pri vhodu zadr\xc5\xbeijo. Pove jim, da je prej\xc5\xa1nji ve\xc4\x8der\xc2\xa0\xc2\xbbjedel bonbone Fruity Pebbles s P. Diddyjem.\xc2\xab\xc2\xa0Varnostniki ga vseeno ne spustijo v gra\xc5\xa1\xc4\x8dino, zaradi \xc4\x8desar pri\xc4\x8dne klicati Britney Spears. Ko se pri\xc4\x8dne vrteti glasba, se poka\xc5\xbee prizor v eni izmed sob na zabavi, kjer se Britney Spears, oble\xc4\x8dena v razko\xc5\xa1no obleko, pripravlja na zabavo, hkrati pa ple\xc5\xa1e s skupino \xc5\xbeensk v belih obla\xc4\x8dilih okrog nje. Naslednji prizor, ki se odvija zunaj, na zabavi, prikazuje Britney Spears in mo\xc5\xa1kega, ki sedita nasproti dolge table. Nato se Britney Spears sprehaja poleg bazena, v katerem opazi mo\xc5\xa1kega, ki ga je upodobil Justin Bruening, med plavanjem. Za\xc4\x8denjata se zanimati drug za drugega; v tem \xc4\x8dasu pa je Pharrell v baru z \xc5\xbeensko. Britney Spears stopi do njega in se pri\xc4\x8dne pogovarjati z njim. Nato pri\xc4\x8dne plesati s skupino ljudi, v kateri je tudi Mike Myers kot Austin Powers. V videospotu se pojavita tudi igralca Jason Priestley in Taye Diggs. Videospot je bil leta 2003 nominiran za nagrado MTV Video Music Award v kategoriji za\xc2\xa0\xc2\xbbnajbolj\xc5\xa1i filmski videospot\xc2\xab, vendar ga je nazadnje premagal Eminemov videospot za pesem\xc2\xa0\xc2\xbbLose Yourself\xc2\xab.\n_START_SECTION_\nNastopi v \xc5\xbeivo\n_START_PARAGRAPH_\nBritney Spears je s pesmijo\xc2\xa0\xc2\xbbBoys\xc2\xab\xc2\xa0nastopila ob \xc5\xa1tevilnih prilo\xc5\xbenostih. 10. februarja 2002 jo je izvedla ob za\xc4\x8detku iger NBA All-Star Game leta 2002. \xc5\xa0e pred tem je 2. februarja 2002 z njo nastopila v sedemindvajseti sezoni oddaje Saturday Night Live. Skupaj s pesmijo\xc2\xa0\xc2\xbbI'm a Slave 4 U\xc2\xab\xc2\xa0jo je izvedla v svoji ABC-jevi specijalki, naslovljeni kot In the Zone, v sklopu katere je promovirala svoj \xc4\x8detrti glasbeni album, In the Zone. V Veliki Britaniji je Britney Spears pesem izvedla v oddaji CD:UK. Od izzida je Britney Spears singl izvedla na vseh svojih turnejah, in sicer na turnejah Dream Within a Dream Tour, The Onyx Hotel Tour, The Circus Starring Britney Spears ter Femme Fatale Tour. Originalno razli\xc4\x8dico pesmi je izvedla samo na turneji Dream Within a Dream Tour, saj je\xc2\xa0\xc2\xbbCo-Edov remix\xc2\xab\xc2\xa0pesmi iz\xc5\xa1el \xc5\xa1ele kasneje. Pri podalj\xc5\xa1ku te turneje, ki se je odvijal leta 2002, je originalno verzijo nadomestila z remixom. Na turneji Dream Within a Dream Tour je Britney Spears med nastopom s pesmijo nosila kratko majico z naramnicami. Med nastopom s pesmijo na turneji The Onyx Hotel Tour jo je eden izmed mo\xc5\xa1kih spremljevalnih plesalcev potiskal, medtem ko je ona sama stala na vozi\xc4\x8dku za prtljago. Med izvedbijo pesmi na turneji The Circus Starring Britney Spears je imela oble\xc4\x8den voja\xc5\xa1ko uniformo, pri tem pa so jo obkro\xc5\xbeili njeni spremljevalni plesalci, od katerih so nekateri vozili kolesa. Na turneji Femme Fatale Tour je imela Britney Spears med nastopom s pesmijo\xc2\xa0\xc2\xbbBoys\xc2\xab\xc2\xa0nosila zlato kapo in nastopila kot krotilka ka\xc4\x8d."